stanford-oval/wikipedia huggingface dataset:
เมงเยสีหตู

สำหรับความหมายอื่น ดูที่ เมงเยสีหตู (แก้ความกำกวม)
| เมงเยสีหตู> พระเจ้าเกตุมะดี |
| --- | --- |
ครองราชย์: 1540–1549
ก่อนหน้า: เมงจีโย
ถัดไป: มังฆ้องที่ 2

ประสูติ: ประมาณคริสต์ทศวรรษ 1490 ตองอู
สวรรคต: มีนาคม ค.ศ. 1549
คู่อภิเษก: ชีน-มโย่เมียะ   Myo Myat
พระราชบุตร: พระนางธัมมเทวีแห่งตองอู   พระเจ้าบุเรงนอง   เมงเยสีตูแห่งเมาะตะมะ   ตะโดธรรมราชาที่ 2   มังฆ้องที่ 2 แห่งตองอู   พระเจ้าตะโดเมงสอแห่งอังวะ
ราชวงศ์: ตองอู
พระราชบิดา: Taungkha Min
พระราชมารดา: Kayenawaddy
ศาสนา: พุทธเถรวาท
เมงเยสีหตู (พม่า: မင်းရဲ သီဟသူ, ออกเสียง: [mɪ́ɰ̃.jɛ́ θì.ha̰.θù]) หรือ  มี่นจี้ซเว  (မင်းကြီးဆွေ, ออกเสียง: [mɪ́ɰ̃.d͡ʑí sʰwè]); ประมาณคริสต์ทศวรรษ 1490 – ค.ศ. 1549) เป็นขุนนางคนสำคัญของพม่าระหว่างรัชสมัยพระเจ้าเมงจีโย ปฐมกษัตริย์แห่งราชวงศ์ตองอู กับพระเจ้าตะเบ็งชะเวตี้ รวมถึงเป็นพระบิดาของพระนางธัมมเทวีและพระเจ้าบุเรงนอง
เมื่อพระเจ้าตะเบ็งชะเวตี้สถาปนาหงสาวดีเป็นเมืองหลวงของพม่าแทนตองอู พร้อมย้ายไปประทับที่หงสาวดีใน ค.ศ. 1540 ทำให้ตำแหน่งพระเจ้าตองอูเกตุมะดีว่างลง พระองค์จึงแต่งตั้งเมงเยสีหตูผู้เป็นพระสัสสุระ (พ่อตา) เป็นพระเจ้าตองอูเกตุมะดีกระทั่งสิ้นพระชนม์ใน ค.ศ. 1549
ในวัฒนธรรมสมัยนิยม

มีนักแสดงผู้รับบท เมงเยสีหตู ได้แก่
สมบัติ เมทะนี จากภาพยนตร์เรื่อง สุริโยไท (2544)
บอร์เนียวเหนือในโอลิมปิกฤดูร้อน 1956

| บอร์เนียวเหนือ ในธงของบอร์เนียวเหนือ 1956 |
| --- | --- |
ธงชาติบอร์เนียวเหนือ
รหัสประเทศ: NBO
เอ็นโอซี: คณะกรรมการโอลิมปิกบอร์เนียวเหนือ
ณ เมลเบิร์น/สต็อกโฮล์ม
นักกีฬา: 2 คน  ใน 1 ชนิดกีฬา
ผู้เชิญธงชาติ: Chacha G. S. Kler.
เหรียญ:  ทอง 0 เงิน 0 ทองแดง 0 รวม 0 
การเข้าร่วมในนามของชาติอื่น
 มาเลเซีย (1964–)
บอร์เนียวเหนือ เข้าร่วมแข่งขันกีฬาโอลิมปิกฤดูร้อนครั้งที่ 16 ค.ศ. 1956 (พ.ศ. 2499) ณ เมืองเมลเบิร์น ออสเตรเลียระหว่างวันที่ 22 พฤศจิกายน – 8 ธันวาคม พ.ศ. 2499 เข้าแข่งขันเป็นครั้งแรกและครั้งเดียว ภายใต้รหัสประเทศ NBO และนักกีฬาบอร์เนียวเหนือยังไม่เคยได้รับเหรียญรางวัลจากกีฬาโอลิมปิก
สรุปเหรียญรางวัล

บทความหลัก: สรุปเหรียญรางวัลโอลิมปิกตลอดกาล
สรุปเหรียญรางวัล > โอลิมปิกฤดูร้อน

| ปีการแข่งขัน | นักกีฬา | ทอง | เงิน | ทองแดง | รวม | อันดับ |
| --- | --- | --- | --- | --- | --- | --- |
|  เมลเบิร์น 1956 | 2 | 0 | 0 | 0 | 0 | – |
 โรม 1960: ไม่ได้เข้าร่วม
1964–: ในนาม  มาเลเซีย (MAS)
| รวม | รวม | 0 | 0 | 0 | 0 | - |
แหล่งข้อมูลอื่น

เว็บไซต์ทางการ
| ด ค ก ประเทศและดินแดนที่เข้าร่วมแข่งขันกีฬาโอลิมปิก |
| --- | --- |
 ประเทศที่แข่งโอลิมปิกฤดูร้อน  ประเทศที่แข่งโอลิมปิกฤดูหนาว ประเทศเขตร้อน 
แอฟริกา:   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา (ฤดูร้อน • ฤดูหนาว)   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ (ฤดูร้อน • ฤดูหนาว)   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน  เกาหลี ( เกาหลีเหนือ  •   เกาหลีใต้  •  เกาหลี (รวมชาติ))   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี (ฤดูร้อน • ฤดูหนาว)   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนียเหนือ   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย (ฤดูหนาว)   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   นักกีฬาอิสระ   นักกีฬาผู้ลี้ภัย 
อดีต:   ออสตราเลเชีย   โบฮีเมีย   อินเดียตะวันตก   ไต้หวัน   เชโกสโลวาเกีย  เยอรมนี ( เยอรมนีตะวันออก •  เยอรมนีตะวันตก •  เยอรมนี)   ทีมผสม   เนเธอร์แลนด์แอนทิลลีส   บอร์เนียวเหนือ  โรดีเชีย  รัสเซีย ( จักรวรรดิรัสเซีย •  สหภาพโซเวียต •  ทีมรวม •  นักกีฬาโอลิมปิกจากรัสเซีย •  อาร์โอซี)   ซาร์   เซอร์เบียและมอนเตเนโกร  เยเมน ( เยเมน •  เยเมนใต้)   ยูโกสลาเวีย
การลงคะแนนแบบคาร์ดินัล

บัตรลงคะแนนสำหรับคะแนนอนุมัตินั้นไม่จำเป็นต้องให้คะแนนแยกหรือเป็นพิเศษ
การลงคะแนนแบบคาร์ดินัล (อังกฤษ: cardinal voting) คือระบบการลงคะแนนใด ๆ ที่ยอมให้ผู้ลงคะแนนให้คะแนนผู้สมัครได้อย่างอิสระเป็นลักษณะการให้คะแนนหรือเกรด โดยมีชื่อเรียกอย่างอื่นว่า การลงคะแนนแบบจัดลำดับคะแนน (rated voting system) การลงคะแนนแบบมีการประเมินผล (evaluative voting system) การลงคะแนนแบบเกรด (graded voting system) และ การลงคะแนนแบบสัมบูรณ์ (absolute voting system) ระบบคาร์ดินัล (คาร์ดินัลคือเลขจำนวนนับ) ซึ่งใช้การวัดเป็นตัวเลขที่แน่นอน (cardinal utility) และการลงคะแนนแบบจัดลำดับ (ordinal method) เป็นระบบลงคะแนนสมัยใหม่ทั้งสองแบบหลักควบคู่กันกับแบบพหุนิยม
แบบย่อยต่างๆ

ระบบการลงคะแนนที่ผู้ลงคะแนนสามารถเลือกให้คะแนนผู้สมัครแต่ละรายได้อย่างอิสระ ได้แก่
แบบคะแนนอนุมัติ (approval voting, AV) เป็นวิธีที่ง่ายที่สุด โดยสามารถให้คะแนนผู้สมัครได้เพียงสองแบบ (0 หรือ 1) โดย 0 "ไม่อนุมัติ" และ 1 "อนุมัติ"
แบบประเมินผล (evaluative voting, EV) หรือแบบคะแนนอนุมัติผสม (combined approval voting, CAV) ซึ่งใช้การลงคะแนน 3 แบบ (-1, 0, +1) ซึ่ง -1 คือ "ไม่เห็นด้วย" 0 คือ "งดออกเสียง" และ +1 คือ "เห็นด้วย"
แบบคะแนนรวม (score voting) หรือแบบพิสัย (range voting) ซึ่งมีการให้คะแนนเป็นตัวเลข โดยผู้สมัครที่ได้คะแนนเฉลี่ยสูงสุด (หรือคะแนนรวมสูงสุด) เป็นผู้ชนะ
แบบคะแนนรวมใช้เลขแบบไม่ต่อเนื่อง โดยปกติคือ 0 ถึง 5 หรือ 0 ถึง 9
แบบพิสัยใช้การวัดแบบมีจุดทศนิยม ตั้งแต่ 0 ถึง 1
กฎมัธยฐานสูงสุด (highest median voting rules) ซึ่งใช้เลือกผู้สมัครที่มีคะแนนมัธยฐานสูงที่สุด โดยใช้วิธีคำนวณแตกต่างกันในแต่ละแบบย่อย โดยการตัดสินแบบเสียงข้างมาก (majority judgement) ซึ่งมีการวัดผลตามความรู้สึก (เช่น "ดีเยี่ยม" จนถึง "แย่) เป็นตัวอย่างที่พบมากที่สุดเพราะเป็นกฎแรกที่มีการศึกษา กฎอื่น ๆ ที่ได้รับการเสนอเพิ่มเติม ได้แก่ การตัดสินแบบปกติ (typical judgement) หรือแบบทั่วไป
แบบสตาร์ (STAR) ซึ่งมีการให้คะแนนตั้งแต่ 0 ถึง 5 และผู้สมัครสองคนที่มีคะแนนสูงสุดเป็นผู้ชนะ
แบบคะแนนอนุมัติเสียงข้างมาก (majority approval voting) ซึ่งเป็นแบบให้คะแนนแบบหนึ่งของแบบบักลิน ซึ่งปกติใช้คะแนนเป็นอักษร (เช่น "A" ถึง "F")
แบบ 3-2-1 ซึ่งผู้ลงคะแนนลงคะแนนให้ผู้สมัครแต่ละคนเป็น "ดี" "ปานกลาง" หรือ "แย่" โดยมีวิธีการกำจัดผู้สมัครแต่ละลำดับ ขั้นตอนแรกคือต้องเลือกผู้สมัครสามคนที่ได้รับคะแนน "ดี" มากที่สุด ขั้นตอนที่สองคือเลือกสองคนที่ได้รับคะแนน "แย่" น้อยที่สุด และรวมทั้งหมดแล้วผู้สมัครรายใดที่ได้คะแนนข้างมากเป็นผู้ชนะ
นอกจากนี้ ยังมีวิธีที่ใช้เลขจำนวนนับ (คาร์ดินัล) ในการลงคะแนนเลือกผู้แทนมากกว่าหนึ่งคน ซึ่งโดยปกติจะเป็นไปตามหลักสัดส่วน เช่น
แบบคะแนนอนุมัติเป็นสัดส่วน (proportional approval voting)
แบบคะแนนอนุมัติเป็นสัดส่วนมีลำดับ (sequential proportional approval voting)
แบบคะแนนอนุมัติตามความชอบ (satisfaction approval voting)
ระบบการลงคะแนนแบบพิสัยน้ำหนัก (re-weighted range voting)
ความสัมพันธ์กับการจัดลำดับ

คะแนนที่ได้รับสามารถแปลงเป็นคะแนนตามลำดับความชอบได้ ตัวอย่างเช่น
|  | คะแนน (0 ถึง 99) | ลำดับความชอบ |
| --- | --- | --- |
| ผู้สมัคร A | 99 | ลำดับที่หนึ่ง |
| ผู้สมัคร B | 20 | ลำดับที่สาม |
| ผู้สมัคร C | 20 | ลำดับที่สาม |
| ผู้สมัคร D | 55 | ลำดับที่สอง |
โดยจะต้องให้ระบบลงคะแนนสามารถรับรองผลในกรณีที่ผู้สมัครได้รับคะแนนเท่ากัน (เช่น ระบบจัดลำดับคู่ และระบบชุลท์เซอ)
ส่วนกรณีตรงกันข้ามนั้นจะได้ผลลัพธ์ที่ไม่จริง กล่าวคือ การจัดลำดับความชอบนั้นไม่สามารถแปลงเป็นคะแนนรวมได้เนื่องจากคะแนนรวมนั้นมีข้อมูลน้ำหนักด้านความชอบอยู่ด้วย ซึ่งหากนำมาแปลงเป็นลำดับแล้วจะไม่ส่งผลอย่างถูกต้อง
การลงคะแนนแบบใช้การตัดสินแบบเสียงข้างมากใช้การตัดเกรดเหมือนที่ใช้ในโรงเรียน
ฟัลทซ์-ซไวบรึคเคิน

ดัชชีฟัลทซ์-ซไวบรึคเคิน (เยอรมัน: Herzogtum Pfalz-Zweibrücken; ฝรั่งเศส: Duché de Palatinat-Deux-Ponts หรือ Comté palatin de Deux-Ponts) หรือ พาลาทิเนต-ซไวบรึคเคิน (อังกฤษ: Palatinate-Zweibrücken) เป็นอดีตอาณาจักรเคานต์ที่เดิมเป็นรัฐในเครือจักรวรรดิโรมันอันศักดิ์สิทธิ์ที่ปกครองโดยเคานต์แห่งฟัลทซ์ ฟัลทซ์-ซไวบรึคเคินก่อตั้งขึ้นใน ค.ศ. 1182 และมาสิ้นสุดลงใน ค.ศ. 1801
ภาพรวม

ฟัลทซ์-ซไวบรึคเคินได้รับการสถานปนาเป็นเทศบาลใหม่ใน ค.ศ. 1459 เมื่อชเตฟัน เคานต์ฟัลทซ์แห่งซิมเมิร์น-ซไวบรึคเคินแบ่งดอแนดฟัลทซ์-ซิมเมิร์นและซไวบรึคเคินให้ระหว่างบุตรชายสองคน ลุดวิกที่ 1 บุตรชายคนเล็ก ได้รับเคาน์ตีซไวบรึคเคินและเคาน์ตีเวลเดินซ์
ฟัลทซ์-ซไวบรึคเคินถูกยุบเลิกใน ค.ศ. 1797 เมื่อฝรั่งเศสเข้าผนวกดินแดน หลังการประชุมใหญ่แห่งเวียนนาใน ค.ศ. 1815 พื้นที่บางส่วนถูกยกคืนให้กับดยุกคนสุดท้าย คือ พระเจ้ามัคซีมีลีอานที่ 1 โยเซ็ฟ แห่งบาวาเรีย
คลองภูมินาถดำริ

คลองภูมินาถดำริ หรือเดิมชื่อ คลอง ร.1 เป็นคลองระบายน้ำที่ 1 ใน 7 สาย ที่ดำเนินการภายใต้โครงการบรรเทาอุทกภัยอำเภอหาดใหญ่อันเนื่องมาจากพระราชดำริพระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งอยู่ในอำเภอหาดใหญ่ จังหวัดสงขลา คลองสร้างแล้วเสร็จเมื่อ พ.ศ. 2565 โดยเป็นโครงการที่ทำหน้าที่ผันน้ำจากคลองอู่ตะเภา และน้ำที่ไหลลงมาท่วมตัว อำเภอหาดใหญ่ ให้ระบายลงสู่ทะเลสาบสงขลาโดยเร็ว คลองมีระยะทาง 21.34 กิโลเมตร สามารถกักเก็บน้ำได้ความจุ 5 ล้านลูกบาศก์เมตร
ประวัติ

เมื่อ พ.ศ. 2531 พระบาทสมเด็จพระมหาภูมิพลอดุลยเดชมหาราช บรมนาถบพิตรได้มีพระราชดำรัส เกี่ยวกับเหตุอุทกภัยในพื้นที่หาดใหญ่ ที่สร้างความเสียหายแก่พื้นที่เพาะปลูก บ้านเรือน ตลอดจนชีวิตและทรัพย์สิน คิดเป็นมูลค่าความเสียหาย ประมาณ 4,000 ล้านบาท จากพระราชดำรัสดังกล่าวจึงเป็นที่มาของโครงการบรรเทาอุทกภัยอำเภอหาดใหญ่ เมื่อวันที่  24  ธันวาคม พ.ศ. 2531 กรมชลประทานจึงได้สนองพระราชดำริ โดยการขุดลอกคลองธรรมชาติใน พ.ศ. 2532 จำนวน 4 สายเพื่อให้สามารถระบายน้ำเร็วขึ้น ต่อมาในเดือนพฤศจิกายน พ.ศ. 2543 เกิดอุทกภัย ทำให้เกิดอุทกภัยบริเวณเทศบาลนครหาดใหญ่และบริเวณใกล้เคียง สร้างความเสียหายประมาณ 18,000 ล้านบาท ประชาชนเสียชีวิต 30 คน พระบาทสมเด็จพระมหาภูมิพลอดุลยเดชมหาราช บรมนาถบพิตรจึงได้เน้นย้ำถึงพระราชดำรัสเมื่อ พ.ศ. 2531 แก่รัฐบาล จึงเกิดการดำเนินการขุดคลองระบายน้ำเพิ่มจำนวน 7 สาย หนึ่งในนั้นคือ คลองระบายน้ำที่ 1 หรือคลอง ร.1
คลอง ร.1 เป็นคลองสายหลักที่มีความสำคัญการป้องกันอุทกภัยเนื่องจากเป็นคลองที่แบ่งน้ำจากคลองอู่ตะเภาช่วงก่อนเข้าเมืองหาดใหญ่ กรมชลประทานจึงขยายคลอง ร.1 เพื่อเพิ่มประสิทธิภาพการระบายน้ำจากเดิม 465 ลูกบาศก์เมตรต่อวินาที ให้ระบายน้ำได้ไม่น้อยกว่า 1,200 ลูกบาศก์เมตรต่อวินาที จนเมื่อวันที่ 12 ตุลาคม พ.ศ. 2559 สำนักราชเลขาธิการ ได้มีหนังสือตอบกลับมายังอธิบดีกรมชลประทานว่าทรงพระกรุณาโปรดเกล้าฯ พระราชทานชื่อคลองระบายน้ำสายที่ 1 ว่า "คลองภูมินาถดำริ"
ซัมซุง กาแลคซีเอส 10
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซัมซุง กาแลคซีเอส 10
เว็บไซต์ทางการ
| ด ค กซัมซุงสมาร์ตโฟน |
| --- | --- | --- |
| กาแลคซี เอส | กาแลคซีเอส • กาแลคซีเอส 2 • กาแลคซีเอส 3 • กาแลคซีเอส 4 • กาแลคซีเอส 5 • กาแลคซีเอส 6 • กาแลคซีเอส 7 • กาแลคซีเอส 8 • กาแลคซีเอส 9 • กาแลคซีเอส 10 • กาแลคซีเอส 20 • กาแลคซีเอส 21 • กาแลคซีเอส 22 • กาแลคซีเอส 23 • กาแลคซีเอส 24 |  |
| กาแลคซี โน้ต | กาแลคซี โน้ต • กาแลคซี โน้ต 2 • กาแลคซี โน้ต 3 • กาแลคซี โน้ต 4 • กาแลคซี โน้ต เอดจ์ • ซัมซุง กาแลคซี โน้ต 5 • ซัมซุง กาแลคซี โน้ต 7 • กาแลคซี โน้ต 8 • กาแลคซี โน้ต 9 • กาแลคซี โน้ต 10 • กาแลคซี โน้ต 20 |  |
| กาแลคซี โน้ต (แท็บเล็ต) | กาแลคซี โน้ต 8.0 • กาแลคซี โน้ต 10.1 |  |
| กาแลคซี แท็บ | กาแลคซี แท็บ • กาแลคซี แท็บ 2 • กาแลคซี แท็บ 3 • กาแลคซี แท็บ 10.1 |  |
| กาแลคซี เอ | กาแลคซี ซีรี่ยส์ เอ • กาแลคซีเอ 5 • กาแลคซีเอ 7 • กาแลคซี เอ 5(2016)• กาแลคซี เอ 7(2016) • Galaxy A50 • Galaxy A5 (2016) • Galaxy A5 (2017) • Galaxy A8 (2018) • Galaxy A6 (2018) • Galaxy A6+ (2018) • Galaxy A7 (2015) • Galaxy A7 (2016) • Galaxy A8+ (2018) • Galaxy A7 (2017) • Galaxy A7 (2018) • Propel • Galaxy A8 (2015) • Galaxy A8 (2016) •  Impression • Galaxy A9 (2016) • Galaxy A9 Pro (2016) • Galaxy A9 (2018)/A9s |  |
| กาแลคซี เจ | ซัมซุง กาแลคซี เจ 2 • ซัมซุง กาแลคซี เจ 5 • ซัมซุง กาแลคซี เจ 5 เวอร์ชั่น 2 • ซัมซุง กาแลคซีเจ 7 • ซัมซุง กาแลคซี เจ 7 เวอร์ชั่น 2 |  |
| กูเกิล เน็กซัส | เน็กซัสเอส • กาแลคซี เน็กซัส |  |
วิริฒิพา ภักดีประสงค์

| วิริฒิพา ภักดีประสงค์ |
| --- | --- |

เกิด: 1 เมษายน พ.ศ. 2524 (43 ปี) กรุงเทพมหานคร ประเทศไทย
การศึกษา: มหาวิทยาลัยกรุงเทพ
อาชีพ:  นักแสดง  นางแบบ  พิธีกร  วีเจ  นักธุรกิจ  ยูทูบเบอร์ 
ปีปฏิบัติงาน: พ.ศ. 2546–ปัจจุบัน
ส่วนสูง: 161 cm (5 ft 3 1⁄2 in)
คู่สมรส: ชาคริต แย้มนาม  (สมรส 2555; หย่า 2559) นิกม์ ธนะภูมิกุล (สมรส 2567)
อาชีพแสดง
วิริฒิพา ภักดีประสงค์ (เกิด 1 เมษายน พ.ศ. 2524) ชื่อเล่น วุ้นเส้น เป็นนักแสดงและนางแบบชาวไทย มีชื่อเสียงจากการเป็นผู้จัดรายการแชนแนล วี ไทยแลนด์ และพิธีกรรายการผู้หญิงถึงผู้หญิงสวย อีกทั้งติดอันดับผู้หญิงเซ็กซี่ 25 คนแรกของประเทศไทย โดยนิตยสาร FHM
ประวัติ

วิริฒิพาเป็นบุตรคนสุดท้องของวุฒิพงษ์ กับสิริวรพันธ์ ภักดีประสงค์ มีพี่สาว 1 คนชื่อ วิชชุดา ภักดีประสงค์
วิริฒิพาเข้าศึกษาในระดับอนุบาลที่โรงเรียนอนุบาลปรางทิพย์, ระดับประถมศึกษาและมัธยมศึกษาจากโรงเรียนราชินีบน และสำเร็จการศึกษาระดับอุดมศึกษาปริญญาตรีคณะนิเทศศาสตร์ มหาวิทยาลัยกรุงเทพ เข้าสู่วงการบันเทิงตั้งแต่เรียนอยู่ชั้นปีที่ 2 ด้วยการสมัคร Vj.Search รุ่นที่ 2 เป็น วีเจแชแนล วี ไทยแลนด์
ชีวิตส่วนตัว

วิริฒิพาเคยสมรสกับ ชาคริต แย้มนาม นักแสดงชาวไทย จัดพิธีเมื่อวันเสาร์ ที่ 21 เมษายน พ.ศ. 2555 ณ โรงแรมพลาซาแอทธินี และได้จดทะเบียนหย่ากันในวันที่ 17 ตุลาคม พ.ศ. 2559  ปัจจุบันได้สมรสกับ นิกม์ ธนะภูมิกุล นักธุรกิจหนุ่ม ซึ่งมีอายุน้อยกว่ากันถึง 5 ปี ที่จัดพิธีขึ้นเมื่อวันที่ 17 กันยายน 2567 ท่ามกลางบรรยากาศสุดโรแมนติกที่ Chateau de Tourreau เมืองโพรวองซ์ ประเทศฝรั่งเศส และ โรงแรมดุสิตธานี ถนนสีลม แขวงสีลม เขตบางรัก กรุงเทพมหานคร โดยมีเพื่อน ๆ ทั้งในและนอกวงการมาร่วมเป็นสักขีพยานรักสุดอบอุ่น หลังจากคบหาดูใจกันมานานถึง 4 ปี
ผลงาน > พิธีกร

พิธีกรรายการ GamerZone
ช่องแชนแนลวีไทยแลนด์ ทางทรูวิชั่นส์ ช่อง 84
พิธีกรรายการ HiLight HiTech ทางททบ.5
พิธีกรรายการ ผู้หญิงถึงผู้หญิงสวย ทางช่อง 3
พิธีกรรายการ 108 Living ทางททบ.5
พิธีกรรับเชิญรายการ ชิงร้อยชิงล้าน ซันไชน์ เดย์ ทางช่อง 3 (21 เมษายน 2556)
พิธีกรรายการ สมาคมเมียจ๋า ทางช่อง 3 , ทางททบ.5
พิธีกรรายการ โหดมันฮา ประเทศไทย ทางช่อง 7 ในชุด องค์หญิงวุ้นเซนโกะ ที่ปราสาททาเคชิ
พิธีกรรายการ Six in the city ทางช่อง 8
พิธีกรรายการ Lady ก้นครัว ทางช่อง 3 SD
พิธีกรรายการ กู๊ดมอร์นิ่งนางฟ้า ทาง ช่องเวิร์คพอยท์
พิธีกรรายการ WOONSEN Channel ทาง ยูทูบเบอร์
ผลงาน > กรรมการ

กรรมการรับเชิญรายการ The Mask วรรณคดีไทย ทาง ช่องเวิร์คพอยท์
ผลงาน > ภาพยนตร์

อาถรรพ์แก้บนผี (2547)
บางคนแคร์ แคร์บางคน (2554)
ผลงาน > ละครโทรทัศน์/ซีรีส์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2546 | พยัคฆ์ร้าย 6 แผ่นดินสามหนุ่มเนื้อทอง | โยริกรกนก | ช่อง 3 |
| 2548 | กลิ่นแก้วตำหนักขาว  | ม.ร.ว. สุดาวดี | ช่อง 3 |
| 2553 | พระจันทร์ลายพยัคฆ์ | มาซาโกะ (รับเชิญ) | ช่อง 7 |
| 2554 | สามสาวเจ้าเสน่ห์  | พิมลดา | ช่อง 9 |
| 2554 | สามหนุ่มเนื้อทอง | กรกนก | ช่อง 3 |
| 2555 | แหม่มแก้มแดง | เมธาวี | ช่อง 3 |
| 2557 | รากบุญ 2 รอยรักแรงมาร | พิมพ์อร / อุษา | ช่อง 3 |
| 2558 | I Wanna Be Sup'Tar วันหนึ่งจะเป็นซุปตาร์  | เมย์ อารยา | GMM 25 |
| 2558 | เพื่อนรัก เพื่อนริษยา | วุ้นเส้น วิริฒิพา (รับเชิญ) | ช่อง 3 |
| 2559 | ไดอารี่ตุ๊ดซี่ส์ เดอะซีรีส์ | พนักงานร้านเค้กสุนัข | GMM 25 |
| 2559 | นางทาส | คุณหญิงแย้ม | ช่อง 3 |

| 2560 | ชีวิตเพื่อฆ่า หัวใจเพื่อเธอ | มาริสา | ช่องวัน 31 |
| 2560 | Club Friday The Series 8 รักแท้ มีหรือ...ไม่มีจริง ตอน รักแท้ หรือแค่ความหวัง | ซี | GMM 25 |
| 2560 | Secret Seven เธอคนเหงากับเขาทั้งเจ็ด | เอ้ (รับเชิญ) | ช่องวัน 31 ไลน์ทีวี |
| 2560 | แหวนดอกไม้ | พรีม (รับเชิญ) | GMM 25 |
| 2561 | คุณพ่อจอมซ่าส์ | พิมพ์ดารา | GMM 25 |
| 2566 | แค้น | ปิ่นมณี (รับเชิญ) | ช่อง 3 |
| 2566 | ปาฏิหาริย์รัก | ดลยา วิภูวรรธณ์ (ยา) | PPTV |
| 2567 | เด็กฝึกหน้าใส เติมหัวใจนายหญิง | พลอย | WeTV |
| 2568 | เกมไอดอล ล้มตัวแม่ | หมอเคธี่ | ช่อง 3 เอชดี |
ผลงาน > มิวสิกวิดีโอ

เพลง รักเธอให้น้อยลง ของ แบนด์วากอน คู่กับ วรฤทธิ์ เฟื่องอารมย์ (น็อต)
เพลง บอกรักในใจ ของ โจ้ ธณรัฐ
เพลง นั่งอยู่จนเช้า ของ วุ้นเส้น
เพลง เจ็บแปลบอีกครั้ง ของ ฮาเวิร์ด อัลบั้ม Imusic
เพลง ไม่ชอบอยู่คนเดียว ของ พรีน
เพลง หลงเลย ของ Thaitanium
เพลง ปิดปาก (Silencing) ของ Black Vanilla
เพลง แค่เธอบังเอิญรักเขา ของ นันทิดา แก้วบัวสาย
รางวัล

รางวัลเทพทอง ด้านวิทยุโทรทัศน์ดีเด่น จากรายการแชนแนลวีไทยแลนด์ (2552)
รางวัลแฮมเบอร์เกอร์อวอร์ดส์ สาขา Better Together (2558)
แหล่งข้อมูลอื่น

ชีวิตที่ "เป็นที่ตนเองเป็น" ของ "วุ้นเส้น วิริฒิพา" (ผู้จัดการ) เก็บถาวร 2005-05-01 ที่ เวย์แบ็กแมชชีน
วิริฒิพา ภักดีประสงค์ ที่เฟซบุ๊ก
วิริฒิพา ภักดีประสงค์ ที่เอกซ์ (ทวิตเตอร์)
วิริฒิพา ภักดีประสงค์ ที่อินสตาแกรม
| ด ค กแชนแนลวีไทยแลนด์ |
| --- | --- |
วีเจในปัจจุบัน: เอกชัย วริทธิ์ชราพร • ณัฐฐาวีรนุช ทองมี • จิรดา โยฮารา • วิริฒิพา ภักดีประสงค์ • พิตต้า ณ พัทลุง • ศิริขวัญ ชินโชติ • พุฒิพงศ์ คงสมศักดิ์สกุล • ภาณุภัทร์ สุกัลยารักษ์ • ณัฐพงศ์ ชินโสภณทรัพย์ • ชญานุช บุญธนาพิบูลย์ • ภัทริน ลาภกิตติกุล
รายการในปัจจุบัน ของแชนแนลวีไทยแลนด์: คนดูเป็นใหญ่ • โตมาด้วยกัน • I Am Siam • [V] Japan Bravo • Club [V]  • Asian Hero • [V] Boutique • The Ticket • เมโลสโมสร • Zog Zag • [V] REDioactive • The [V] Countdown • Siam Top 20 • Asian Chart • [V] Tunes The Rock •  Show Record Shop • [V] Covery • [V] Play & Learn
ดูเพิ่มเติม: สตาร์ ทีวี • รางวัลแชนแนลวีไทยแลนด์มิวสิกวิดีโอ • ทรูวิชั่นส์
กลุ่มอาการโรคไตเนื่องจากโรคตับ

| กลุ่มอาการโรคไตเนื่องจากโรคตับ (Hepatorenal syndrome)  |
| --- | --- |
ในผู้ป่วยกลุ่มอาการโรคไตเนื่องจากโรคตับนั้นพยาธิวิทยาของเนื้อตับจะเปลี่ยนแปลงไปในขณะที่ไตจะปกติ ภาพนี้แสดงให้เห็นเนื้อเยื่อของตับซึ่งมีสภาพตับแข็ง ย้อมด้วยสี trichrome stain
บัญชีจำแนกและลิงก์ไปภายนอก
ICD-10: K76.7
ICD-9: 572.4
OMIM: 105800
DiseasesDB: 5810
MedlinePlus: 000489
eMedicine: med/1001 article/907429
MeSH: D006530
กลุ่มอาการโรคไตเนื่องจากโรคตับ (อังกฤษ: Hepatorenal syndrome, HRS) เป็นภาวะทางการแพทย์อย่างหนึ่งซึ่งอาจเป็นอันตรายถึงชีวิต ทำให้ผู้ป่วยโรคตับแข็งหรือตับวายเต็มขั้นมีการทำงานของไตเสื่อมลงอย่างเฉียบพลัน โรคนี้มักเป็นอันตรายถึงแก่ชีวิตหากไม่ได้รับการผ่าตัดเปลี่ยนตับ การรักษาอื่นๆ เช่นการฟอกเลือด อาจช่วยชะลอการดำเนินโรคได้
HRS อาจเกิดกับผู้ป่วยตับแข็ง (ทุกสาเหตุ) ตับอักเสบรุนแรงเนื่องจากแอลกอฮอล์ หรือตับวายเต็มขั้น มักเกิดเพื่อการทำงานของตับแย่ลงอย่างรวดเร็วจากการบาดเจ็บเฉียบพลัน เช่น การติดเชื้อ เลือดออกในทางเดินอาหาร หรือการได้รับยาขับปัสสาวะมากเกินขนาด ถือเป็นภาวะแทรกซ้อนที่ค่อนข้างพบบ่อยของตับแข็ง โดยพบในผู้ป่วยตับแข็งถึง 18% ภายใน 1 ปีตั้งแต่วินิจฉัย และ 39% ภายใน 5 ปีตั้งแต่วินิจฉัย
เชื่อกันว่าเมื่อการทำงานของตับแย่ลงอย่างรวดเร็วจะส่งผลต่อการไหลเวียนของเลือดในระบบไหลเวียนส่วนที่หล่อเลี้ยงลำไส้ ทำให้มีการเปลี่ยนแปลงของการไหลของเลือดและสภาพของหลอดเลือดที่ไปเลี้ยงไต ไตวายที่เกิดจาก HRS เป็นผลที่ตามมาจากการเปลี่ยนแปลงของการไหลเวียนของเลือดเหล่านี้มากกว่าจะเป็นผลที่เกิดจากการบาดเจ็บของไตโดยตรง สภาพของไตนั้นจะค่อนข้างปกติทั้งจากการดูด้วยตาเปล่าและกล้องจุลทรรศน์ ยิ่งกว่านั้นการทำงานของไตยังอาจจะทำงานได้ปกติอีกด้วยหากอยู่ในสภาพแวดล้อมที่ดีกว่า (เช่นสมมติได้มีการปลูกถ่ายไตนี้ไปยังบุคคลที่มีตับปกติ) การวินิจฉัย HRS ขึ้นกับการตรวจทางห้องปฏิบัติการในผู้ป่วยที่มีโอกาสเป็นโรค ปัจจุบันมีการให้คำนิยาม HRS ไว้สองชนิด โดยชนิดที่ 1 ผู้ป่วยจะมีการทำงานของไตที่แย่ลงอย่างรวดเร็ว ในขณะที่ชนิดที่ 2 จะมีความสัมพันธ์กับการมีท้องมานที่รักษาตามปกติด้วยยาขับปัสสาวะแล้วไม่ดีขึ้น
ผู้ป่วยโรคนี้มีโอกาสเสียชีวิตสูงมาก อัตราตายของผู้ป่วย HRS ชนิดที่ 1 สูงกว่า 50% ในระยะสั้นตามบันทึกชุดกรณีผู้ป่วย แนวทางการรักษาระยะยาววิธีเดียวคือการปลูกถ่ายตับ ซึ่งระหว่างที่รอการปลูกถ่ายตับนั้นผู้ป่วย HRS มักได้รับการรักษาอื่นๆ ซึ่งช่วยทำให้ความตึงของหลอดเลือดดีขึ้น พร้อมกับยาและการรักษาประคับประคองอื่นๆ หรือการสร้างทางเชื่อมของระบบไหลเวียนพอร์ทัลและระบบไหลเวียนทั่วร่างกายภายในตับผ่านทางหลอดเลือดดำคอ (TIPS) เพื่อลดความดันในหลอดเลือดดำพอร์ทัล ผู้ป่วยบางคนอาจจำเป็นต้องได้รับการฟอกเลือดเพื่อทดแทนการทำงานของไต หรือเทคนิคใหม่ๆ อย่างการฟอกตับ เป็นต้น
การจำแนกประเภท

กลุ่มอาการโรคไตเนื่องจากโรคตับเป็นสาเหตุของภาวะไตวายที่พบบ่อยในผู้ป่วยตับแข็ง หรือในผู้ป่วยตับวายเต็มขั้นแต่พบน้อยกว่า โรคนี้ทำให้มีการหดตัวของหลอดเลือดของไตและการขยายตัวของการไหลเวียนอวัยวะภายในซึ่งมาเลี้ยงลำไส้ การจำแนกประเภทของ HRS จัดเป็นชนิดย่อย 2 ชนิดของภาวะไตวาย เรียกเป็น ชนิด (type) ที่ 1 และ 2 ซึ่งทั้งสองชนิดสามารถเกิดได้ทั้งในผู้ป่วยตับแข็งและตับวายเต็มขั้น การวัดการทำงานของไตที่แย่ลงในทั้งสองชนิดนั้นดูได้ทั้งจากระดับครีแอทินินในเลือดที่สูงขึ้นหรือการชำระครีแอทินินในปัสสาวะที่ต่ำลงก็ได้
การจำแนกประเภท > กลุ่มอาการโรคไตเนื่องจากโรคตับชนิดที่ 1

HRS ชนิดที่ 1 มีลักษณะเฉพาะคือเกิดไตวายที่แย่ลงอย่างรวดเร็ว ระดับครีแอทินีนในซีรั่มสูงขึ้นจนถึง 221 μmol/L (2.5 mg/dL) หรือค่าการชำระครีแอทินีนลดลงจนต่ำกว่า 20 mL/min ในเวลาน้อยกว่าสองสัปดาห์ พยากรณ์โรคของผู้ป่วย HRS ชนิดที่ 1 นั้นไม่ดีอย่างมาก มีอัตราตายที่หลังหนึ่งเดือนเกินกว่า 50% ผู้ป่วย HRS ชนิดที่ 1 มักมีอาการไม่สบายชัดเจน อาจมีความดันโลหิตต่ำ และมักจำเป็นต้องได้รับยากระตุ้นกล้ามเนื้อหัวใจหรือสารกระตุ้นการหดตัวกล้ามเนื้อหลอดเลือดเพื่อรักษาระดับความดันเลือดเอาไว้
การจำแนกประเภท > กลุ่มอาการโรคไตเนื่องจากโรคตับชนิดที่ 2

HRS ชนิดที่ 2 แตกต่างจากชนิดที่ 1 โดยมีการเริ่มต้นและการดำเนินโรคช้ากว่า นิยามโดยการมีการเพิ่มขึ้นของระดับครีแอทินีนในซีรั่มจนมากกว่า 133 μmol/L (1.5 mg/dL) หรือค่าการชำระครีแอทินีนน้อยกว่า 40 mL/min และระดับโซเดียมในปัสสาวะน้อยกว่า 10 μmol/L มีผลการดำเนินโรคที่ไม่ดีนักโดยมีค่ามัธยฐานการรอดชีวิตอยู่ที่ประมาณ 6 เดือนหากไม่ได้รับการปลูกถ่ายตับ HRS ชนิดที่ 2 นั้นเชื่อว่าเป็นระดับความรุนแรงหนึ่งของกลุ่มโรคที่สัมพันธ์กับการมีความดันในหลอดเลือดพอร์ทัลสูงซึ่งจะเริ่มต้นจากการมีของเหลวในช่องท้องหรือที่เรียกว่าท้องมาน หากรุนแรงกว่านี้ก็จะเป็นภาวะท้องมานที่ดื้อต่อยาขับปัสสาวะ ซึ่งในภาวะนี้ไตจะไม่สามารถขับโซเดียมเพื่อให้สามารถขับสารน้ำออกได้มากพอแม้จะได้รับยาขับปัสสาวะแล้วก็ตาม ผู้ป่วย HRS ชนิดที่ 2 ส่วนใหญ่มีภาวะท้องมานที่ดื้อต่อยาขับปัสสาวะก่อนที่จะเริ่มมีการเสื่อมของการทำงานของไต
อาการและอาการแสดง

ผู้ป่วย HRS ทั้งสองชนิดมีความผิดปกติหลักๆ เหมือนกัน 3 อย่าง ได้แก่ การทำงานของตับผิดปกติ การไหลเวียนของเลือดผิดปกติ และมีไตวาย ความผิดปกติเหล่านี้อาจไม่ทำให้เกิดอาการหรืออาการแสดงใดๆ จนกว่าจะเป็นมาก ผู้ป่วย HRS มักได้รับการวินิจฉัยจากการตรวจพบความผิดปกติจากการตรวจทางห้องปฏิบัติการ ผู้ป่วย HRS มากมีตับแข็งอยู่เดิม ซึ่งอาจมีอาการและอาการแสดงที่คล้ายกันได้ เช่น ดีซ่าน สภาพจิตเปลี่ยนแปลง มีอาการแสดงของภาวะทุพโภชนาการ และมีท้องมาน หากมีท้องมานที่ไม่ตอบสนองต่อการรักษาด้วยยาขับปัสสาวะจะมีความจำเพาะกับ HRS ชนิดที่ 2 มากขึ้น ภาวะปัสสาวะน้อยอาจเกิดเมื่อมีภาวะไตวายมากแล้ว อย่างไรก็ดีผู้ป่วย HRS บางคนอาจยังมีปริมาณปัสสาวะเป็นปกติได้ เนื่องจากทั้งอาการและอาการแสดงเหล่านี้ไม่จำเป็นต้องปรากฏในผู้ป่วย HRS จึงไม่มีการบรรจุอาการและอาการแสดงเหล่านี้เข้าเป็นส่วนหนึ่งของเกณฑ์วินิจฉัยไม่ว่าจะเป็นเกณฑ์หลักหรือเกณฑ์รอง ดังนั้นการวินิจฉัย HRS จึงอาศัยว่าผู้ป่วยมีความเสี่ยงต่อการเป็นโรคนี้ ร่วมกับผลการตรวจทางห้องปฏิบัติการ และการตรวจแยกการวินิจฉัยอื่นๆ ออก
สาเหตุ

กลุ่มอาการโรคไตเนื่องจากโรคตับมักเกิดกับผู้ป่วยที่มีภาวะตับแข็งและความดันในหลอดเลือดพอร์ทัลสูง ทั้งนี้แม้ HRS อาจเกิดกับผู้ป่วยที่เกิดตับแข็งจากภาวะใดๆ ก็ได้ แต่ก็พบบ่อยกว่าในตับแข็งจากแอลกอฮอล์ โดยเฉพาะเมื่อมีการตรวจพบตับอักเสบจากแอลกอฮอล์จากการตัดชิ้นเนื้อตับออกตรวจ นอกจากนี้ยังอาจเกิดกับผู้ที่ไม่มีตับแข็งอยู่เดิม แต่มีตับวายเฉียบพลันเต็มขั้นก็ได้
มีการค้นพบสิ่งกระตุ้นบางอย่างที่ทำให้เกิด HRS ในผู้ป่วยตับแข็งหรือตับวายเต็มขั้นซึ่งมีโอกาสเป็นโรค เช่น การติดเชื้อแบคทีเรีย ตับอักเสบจากแอลกอฮอล์เฉียบพลัน หรือการมีเลือดออกในทางเดินอาหารส่วนบน โดยภาวะเยื่อบุช่องท้องอักเสบเองจากแบคทีเรียซึ่งมีการติดเชื้อของน้ำมานนั้นเป็นสิ่งกระตุ้นให้เกิด HRS ที่พบบ่อยที่สุดในผู้ป่วยตับแข็ง นอกจากนี้ยังอาจถูกกระตุ้นได้จากการรักษาภาวะแทรกซ้อนของโรคตับ เช่น การให้ยาขับปัสสาวะเป็นปริมาณมาก หรือการเจาะระบายน้ำมานออกเป็นปริมาณมากโดยไม่มีการชดเชยสารน้ำที่สูญเสียไปด้วยการให้สารน้ำทางหลอดเลือดดำที่เพียงพอ